BYD เดือนเดียวโกยรีเทิร์น 36% รับธีม EV หนุน จับตาผลงาน Q4 สดใส
BYD เดือนเดียวราคาพุ่ง 36% ล่าสุดราคาแตะ 15.30 บ. รับธีม EV หนุน จับตาผลงานไตรมาส 4/65 โตเด่น
BYD เดือนเดียวราคาพุ่ง 36% ล่าสุดราคาแตะ 15.30 บ. รับธีม EV หนุน จับตาผลงานไตรมาส 4/65 โตเด่น
22 ก.ย. 2565

ผู้สื่อข่าวรายงานว่า วันนี้ (22 ก.ย.65) ราคาหุ้น บริษัทหลักทรัพย์ บียอนด์ จำกัด (มหาชน) หรือ BYD ล่าสุด ณ เวลา 15:35 น. อยู่ที่ 15.30 บาท บวก 0.60 บาท หรือ 4.08% สูงสุดที่ระดับ 15.60 บาท ต่ำสุดที่ระดับ 14.60 บาท ด้วยมูลค่าซื้อขาย 633.26 ล้านบาท

ทั้งนี้ราคาหุ้น BYD ปรับตัวขึ้นอย่างต่อเนื่อง โดยในระยะเวลาประมาณ 1 เดือนที่ผ่านมา ราคาหุ้น BYD ปรับตัวขึ้น 36% นับตั้งแต่ราคาอยู่ที่ระดับ 11.30 บาท เมื่อวันที่ 22 ส.ค.65
ขณะที่ก่อนหน้านี้นายภูวดล ภูสอดเงิน นักวิเคราะห์การลงทุนปัจจัยพื้นฐานด้านหลักทรัพย์ บล.บัวหลวง กล่าวว่า ราคาหุ้นกลุ่มรถยนต์ไฟฟ้า (EV) ที่ปรับตัวขึ้นมาตอบรับการเข้ามาลงทุนรับธีมค่าย บีวีดี ซึ่งเป็นบริษัทรถยนต์ไฟฟ้ารายใหญ่สัญชาติจีน (BYD) เซ็นสัญญาซื้อที่ดินในนิคมอุตสาหกรรมดับบลิวเอชเอถึง 400 ไร่เพื่อตั้งฐานการผลิตหวังรุกตลาดไทยและอาเซียน ซึ่งจะทำให้ตลาดรถ EV มีความคึกคัก
ด้านบริษัทหลักทรัพย์ อาร์เอชบี (ประเทศไทย) จำกัด (มหาชน) ระบุในบทวิเคราะห์ แนะนำเก็งกำไร EA, NEX, BYD ที่จะขยายตัวดีตั้งแต่ไตรมาส 4/65 เป็นต้นไป
 